open-index/open-wikipedia-markdown huggingface dataset:
Feničko pismo

**Feničko pismo** je prvo glasovno pismo u kojem je svaki glas imao svoj znak. Alfabetsko pismo je najveća kulturna tekovina Feničana. Većina današnjih naroda svoja pisma temelji na osnovu Feničanskog alfabeta.  Potiče iz trećeg milenija p. n. e. i počiva na sjevernosemitskom pismu. Ovo pismo su upotrebljavali Feničani i najmanje je 3500 godina staro. Mnogi narodi, kao, npr., Grci, Aramejci, Jevreji, Arapi i drugi, napravili su svoja pisma na osnovu feničkog.

Kao i u hebrejskom i arapskom pismu, feničko nema znakove za samoglasnike. Svaki znak predstavlja jedan suglasnik, a samoglasnici se "učitavaju" prema smislu.

## Historija 
Feničko pismo je pronađeno na mnogo arheoloških nalazišta oko Sredozemlja, gdje su Feničani imali svoje kolonije, kao u Biblosu (Libanon) i Kartagi (Tunis).

## Način pisanja 
Prvobitno, sva slova su bila urezivana u kamen, većina ih je bila poprečna i uspravna, kao i oznake u runičkom pismu.

Feničani su pisali s desna na lijevo, ali ponekad i s lijeva na desno kao i u baustrofedonu, gdje je jedan red teksta napisan s lijeva na desno, drugi s desna na lijevo, onda opet s lijeva na desno itd. Također su neka slova imala i različite pojave, kao npr. slovo *tav*, koje je moglo biti napisano kao **+** ali i kao **x** itd.

Datoteka:Phoenizisches alphabet.jpg

* N - brojna vrijednost
* P - feničko slovo
* H - hebrejsko slovo

## Također pogledajte 
* Fenikija

## Vanjski linkovi 
Kategorija:Fenicija
Corpus Iuris Canonici

Po uzoru na Justinijanovu kodifikaciju Corpus Iuris Civilis novoj zbirki dekreta je od crkvenih vlasti dat naziv **Corpus Iuris Canonici**.

Naziv Corpus Iuris Canonici najprije se upotrebljavao samo za Gracijanov dekret. Kasnije se taj naziv proširio i na autentične zbirke Grgura IX, Bonifacija VIII i Klementina.

Konačno je, prema dekretu Tridentinskog sabora, Grgur XIII izdao 1. jula 1850. godine novo službeno izdanje pravne zbirke.

U Corpus Iuris Canonici su uvrštene slijedeće zbirke:

# Decretum Gratiani;
# Decratales Gregorii IX;
# Liber Sextus decretalium Bonifacii VIII;
# Clementinae;
# Extravagantes Joannis XXII;
# Extravagantes Communes.

Corpus Iuris Canonici nije kao takav autentična zbirka, nego je on u onoj formi, kako ga je izdao Grgur XIII, službeno izdanje u njemu sadržanih ranije sastavljenih i izdanih zbirki, koje svaka za sebe zadržava značaj, kao što ga ima i izvan Corpusa. Međutim, postoji određena jedinstvenost tog dijela koju mu daju nauk i tradicija.

## Reference 
## Vanjski linkovi 
Kategorija:Kršćanstvo
Kategorija:Srednji vijek
Požar

mini|180px|Požar

**Požar** je nekontrolisano sagorijevanje, koje nanosi materijalne gubitke i dovodi do ugrožavanja ljudskog života. Historijski požari su smatrani kao velika opasnost. Uprkos modernim metodama gašenja kako i novom tehnologijom požari još uvijek predstavljaju veliku opasnost kako za stanovništvo tako i za imovinu. Nekontrolisano sagorijevanje je praćeno oslobađanjem toplote i produkata sagorijevanja, koji mogu imati toksične osobine. Dim koji nastaje pri sagorijevanju otežava kretanje i orijentaciju ljudi. Da bi došlo do gorenja potrebno je da su istovremeno prisutni: materijal koji može da gori, toplota dovoljna da zapali gorivi matreijal i vazduh (prisustvo kisika).

## Podjela požara 
Simboli Vrsta požara

Požari se razlikuju prema mjestu nastanka, vrsti materijala koji gori, obimu, fazi razvoja, itd. Prema mjestu nastajanja dijele se na unutrašnje i spoljne požare. Prema vrsti gorive materije po evropskoj klasifikaciji požari se svrstavaju u pet klasa: A, B, C, D i F.

### Klasa A 
U klasu A se svrstavaju požari čvrstih materijala koji sagorijevaju plamenom i žarom, npr. drvo, papir i slični materijali. Požari klase A se najčešće gase vodom.

### Klasa B 
U klasu B se svrstavaju požari zapaljivih tečnosti, koje se ne miješaju sa vodom, npr. derivati nafte, rastvarači, boje, lakovi, masti, itd. Za gašenje se koristi prah, ugljik dioksid ili pjena.

### Klasa C 
U klasu C spadaju požari gorivih gasova, npr. metan, propan, butan, acetilen, itd. Za gašenje se najčešće koristi prah.

### Klasa D 
U klasu D spadaju požari lahkih metala, npr. aluminij, magnezij i njihove legure. Za gašenje se koriste samo suha sredstva (prah, suhi kvarcni pijesak, strugotina sivog ljeva).

### Klasa F 
U klasu F spadaju požari biljnih i životinjskih ulja i masnoća.

Po evropskoj normi EN2, ranije je bila predviđena i klasa požara **E**. Trebala je vrijediti za požare u električnim instalacijama slabe struje (do 1.000 volti). Međutim, ta norma je odbačena, tako da se vatrogasni aparati mogu koristiti kod instalacija slabe struje, sve dok se poštuje najmanja propisana sigurnosna udaljenost navedena na vatrogasnom aparatu.

## Reference 
## Također pogledajte 
*Šumski požar

Kategorija:Požari
Kategorija:Nesreće
Kategorija:Vatra
Ragnarok

mini|200p|desno|Poštanska markıca koja prıjazuje Odınovu smrt.
U Nordijskoj Mitologiji **Ragnarok** ("Sudbina Bogova") je borba na kraju svijeta. Boriće se Æsiri, koje vodi Odin i vojska haosa (Loki i njegova čudovišna djeca, kao i između ostalih Jötnari). Ne samo što će većina bogova,divova i čudovišta nestati u ovom apokaliptičnom sukobu, nego će i skoro sve ostalo u univerzumu biti uništeno.

U Vikingškom ratničkom društvu, smrt u borbi je najveca cast koju čovjek može zaslužiti. Osoba može zaraditi pogrebni život u Helu (pakao)zbog smrti u krevetu. Dok se mjesto u Vallhalli zarađuje umiranjem sa čašću u borbi. Ovo se prenosi u vjerovanje u penteon bogova koji ce sami jednog dana umrijeti tokom borbe u Raknaroku. Tačno šta će se dogoditi, ko će se sa kim boriti i sudbine učesnika u ovoj borbi su dobro poznate Nordijskim narodima iz saga i narodne poezije.

## Reference 
## Vanjski linkovi 
Kategorija:Nordijska mitologija
Rita Skeeter

**Rita Skeeter** (1951.) je fiktivni lik iz serijala romana o Harry Potteru. Po zanimanju je novinarka i spisateljica. Piše za *Dnevni prorok*, zlobna je, plavokosa i bogata. Može se pretvoriti u insekta. U filmu *Plameni pehar* je glumi Miranda Richardson.

## Život 
Rita je bila prisutna na saslušanju Igora Karkaroffa. Tada je imala dužu kosu. Knjizi *Metloboj kroz stoljeća* se narugala: "Čitala sam i gore." 
Rita je došla na mjerenje čarobnih štapića te je intervjuirala Harryja. Služila se Brzocitatnim perom. Njen fotograf Bozo je fotografirao prvake. Napisala je da Harry plače za svojim roditeljima i da je zaljubljen u Hermionu. Kad se Harry vraćao sa prvog zadatka, Rita ga je zaskočila, ali je produžio prema dvorcu. Na sam Božić se pretvorila u insekta i prisluškivala razgovor između Hagrida i madame Maxime. Tako je doznala da je Hagrid poludiv te je to objavila. Nakon toga se posvađala s Hermionom u gostionici *Kod tri metle*. Ponovno se pretvorila u insekta i prisluškivala Hermionu i Viktora Kruma. Napisala je članak *Slomljeno srce Harryja Pottera*, u kojem iznosi da Hermiona vara Harryja sa Viktorom. Jednog dana joj je poslala pismo puno gnoja bubugomoljica koji je opekao Hermioni ruke. Kad je Harry zaspao na Proricanju i probudio se sa bolom u ožiljku, Rita je u obliku insekta to vidjela i smislila priču. U članku *Harry Potter je "poremećen i opasan"* piše kako je Harry parsel-ust, te da mu je Voldemortova kletva oštetila mozak. Nakon trećeg zadatka, pokušala je oklevetati Harryja, ali je Hermiona uhvatila u obliku insekta. Spremila je u staklenku i pustila u Londonu. 1996. su Hermiona, Luna i Rita čekale Harryja u gostionici te je Rita intervjuirala Harryja o povratku Voldemorta, pišući za *Odgonetač*, časopis Luninog oca. Na Dumbledoreov pogreb je došla ponovno bogata, jer je opet počela raditi. O njemu je napisala knjigu *Život i laži Albusa Dumbledorea*. Podatke je skupila od Bathilde Bagshot te se obogatila. Napisala je i knjigu o Severusu Snapeu i Harryju. 
## Etimologija 
*Rita* je kraći oblik imena Margarita. *Skeeter* znači "komarac". Riječ *paparazzi* je izvedena od italijanske riječi za komarca. *Skeet* označava tračanje. 
## Zanimljivosti 
*U filmu je Rita dala naslutiti da je znala gdje je Harry spavao kod Dursleyjevih. 
*Jedan Ritin članak: "Harry je u Hogwartsu napokon pronašao ljubav. Njegov bliski prijatelj, Colin Creevey, kaže da Harryja rijetko viđaju bez stanovite Hermione Granger, prelijepe djevojke bezjačkog porijekla, koja je, kao i Harry, jedna od najboljih učenica u školi."

## Vanjski linkovi 
Kategorija:Likovi u djelima o Harryju Potteru
Odin

[desno|mini|250px|Opis Odina iz 1886, djelo [Georg von Rosen.]]
**Odin** (staronordijski: *Óðinn*) je smatran glavnim bogom u nordijskoj mitologiji i nordijskom paganizmu poput anglosaksonskog *Woden*. Ime je izvedeno iz protogermanskog *Wōđinaz* ili *Wōđanaz*. Njegovo ime je povezano sa *óðr* što znaći "um", "uzbuđenje", "poezija" i njegova uloga poput mnogih u nordijskom panteonu je kompleksna: on je bog mudrosti, rata, borbe i smrti. Odin je također nazivan i bogom magije, poezije, proročanstva, pobjede i lova. Njegovi roditelji su bog Borr i Bestla.

## Osobine 
Odin je kontradiktorno božanstvo. Staronordijski (vikinški) napjevi o Odinu ga vežu sa poezijom i inspiracijom, kao i sa bijesom i ludilom. Odin je žrtvovao jedno od svojih očiju na Mimirovom izvoru kako bi dobio mudrost. Odin daje vrijednim pjesnicima mjedovinu inspiracije, koju prave patuljci. Povezan je sa konceptom **Divljeg lova**, bučnog momenta na nebu, tokom kojeg on vodi grupu ubijenih ratnika.

Zajedno sa ovim, Snotti Sturlusonova Prozna Edda opisuje Odina kako dočekuje velike ubijene ratnike koji su umrli u borbi, u svoju dvoranu, Valhalu, koja kada bude doslovno prevedena znači dvorana ubijenih. Ovi pale einherjare, Odin sakuplja i zabavlja kako bi mogli da vrate moć da se bore za bogove i da im pomognu tokom finalne bitke na kraju svijeta -(Ragnaroku).

On je isto tako i bog rata pojavljujući se kroz nordijske mitove kao nosilac pobjede. U nordijskim sagama on je djeluje kao pokretač ratova. Rečeno je da je bio u stanju da započne rat jednostavno šaljući svoje valkirije da utiču na finalni ishod borbe. Valkirije su Odinove prelijepe radne djeve koje bi išle na ratišta i izabirale i kupile vrijedne ljude koji su umrli u borbi da dođu i sjednu za Odinov sto u Valhalli, jedući i ratujući dok ne dođe vrijeme da učestvuju u posljednjoj borbi Ragnaroku. Odin bi se isto i pokazivao na ratištu sjedeći iznad nordijskog vođe sa dva gavrana na ramenima, Huginom (Misli) i Muninom (Pamćenjem), i po dva vuka na svakoj strani.

Odin je u stanju da mijenja svoju kožu i oblik kako kod želi. Rečeno je i da putuje Zemljom kao stari čovjek sa štapom, jednook, sjede brade i da nosi šešir sa širokim obodom, noseći plavi ogrtač. Kaže se da je i liječnik, što ukazuje na moguće šamanističko porijeklo, jer je bog magije i proročanstva, uobičajenih praksi u kulturama u kojima su šamani prisutni.

## Također pogledajte 
* Svarog

## Vanjski linkovi 
*Mitovi sjevernih zemalja 

Kategorija:Nordijska mitologija
Solid Edge

mini|300px|Primjer inženjerskog crteža nacrtanog u *Solid Edge*-u
**Solid Edge** je 3D parametarski CAD softverski sistem. Koristi se za modeliranje čvrstih tijela, sastavno modeliranje i projektovanje za inženjere.

Preko aplikacija trećih strana povezan je sa mnogim drugim PLM tehnologijama. Solid Edge, također, dolazi sa ‘’’Insight’’’, ugrađenim u PDM i CPD funkcijama baziranim na tehnologijama Microsofta.

Kada je izašao 1996. godine, prvobitno je bio razvijen od strane Intergraph-a kao jedan od prvih CAD paketa za Windows NT. Pravo na njega danas posjeduje SIEMENS PLM Software (bivša firma UGS Corp). Njegov kernel za geometrijsko medeliranje je, originalno, bio ACIS, ali je promijenjen u Parasolid-a.

## Reference 
## Vanjski linkovi 
* Solid Edge službena web-stranica
* Španski Solid Edge forum

Kategorija:CAD softver
Bose–Einsteinova statistika

U kvantnoj statističkoj fizici, **Bose–Einsteinova statistika** opisuje distribuciju bozona po energetskim stanjima, u stanju termodinamičke ravnoteže. Za razliku od klasične fizike i klasične statističke fizike, u ovom slučaju čestice se ponašaju tako da nije moguće razlučiti dva bozona, ali za razliku od fermiona, ne vrijedi Paulijev princip, tj. moguće je da se više (tj. neograničeni broj) čestica istovremeno nalazi u istom kvantnom stanju.

Za Bose-Einsteinovu statistiku, očekivani broj čestica koje se nalaze u stanju sa energijom \epsilon _i dan je kao:

:
n_i = \frac {g_i} {e^{(\epsilon_i-\mu)/kT} - 1}

Gdje je:

: n_i \  broj čestica u stanju *i*
: \epsilon_i \  energija stanja *i*
: g_i \  degeneracija stanja *i* (broj stanja sa energijom \epsilon_i \ )
: \mu\  hemijski potencijal 
:\ k\  Boltzmannova konstanta
:\ T\  apsolutna temperatura

Ovaj izraz svodi se na klasičnu Maxwell-Boltzmannovu distribuciju u slučaju za energije (\epsilon_i-\mu) >> kT.

Bose-Einstenovu statistiku uveo je, 1920. godine, fizičar Satyendra Nath Bose, u primjeni na fotone. Izraz je generalizirao i primjenio na atome, 1924.godine, Albert Einstein.

S obzirom na to da za bozone ne vrijedi Paulijev princip, na niskim temperaturama sve čestice teže da zauzmu najniže energetsko stanje. Ova pojava naziva se Bose-Einsteinova kondenzacija.

## Također pogledajte 
* Higgsov bozon
* 

Kategorija:Kvantna mehanika
Kategorija:Koncepti u fizici
Boltzmannova konstanta

mini|Boltzmann-ov grob u Beču
**Boltzmannova konstanta** je fizikalna konstanta koja se označava kao *k* ili *k*B, a povezuje temperaturu i energiju. Imenovana je prema austrijskom fizičaru Ludwigu Boltzmannu.

Vrijednost konstante iznosi:

:k_{\rm B} = \frac{R}{N_{\rm A}} = 1{,}3806505(24) \cdot 10^{-23}\;\mbox{J/K} = 8{,}617343 \cdot 10^{-5}\;\mbox{eV/K}

pri čemu su oznake fizikalnih konstanti i mjernih jedinica:
* *R* - univerzalna plinska konstanta
* *N*A - Avogadrova konstanta
* J - džul, jedinica SI za energiju
* K - kelvin, jedinica SI za termodinamičku temperaturu
* eV - elektronvolt, jedinica za energiju često korištena u fizici
## Reference 
Kategorija:Osnovne konstante
Kategorija:Statistička mehanika
Kategorija:Termodinamika
Kategorija:Ludwig Boltzmann
Kelvin

thumb|150px
**Kelvin** (simbol **K**) je SI jedinica za temperaturu, a definiše se kao 1/273,16 dio termodinamičke temperature trojne tačke vode.

Ovakvom definicijom postiglo se da je kelvin jednak Celzijevom stepenu (°C), ali se za vrijednosti izražene u kelvinima podrazumijeva da su na  apsolutnoj skali (T)\,,
dok su vrijednosti u °C na Celzijevoj skali
(\vartheta), pri čemu vrijedi numerička formula 
:\{\vartheta\} = \{T\} - 273.15,
tj. Celzijeva skala više nije definisana preko ledišta i vrelišta vode, iako su njihove vrijednosti (koje se ne mogu tako precizno mjeriti kao trojna tačka) ostale približno na 0 i 100&nbsp;°C.

Jedinica je dobila ime po Williamu Thomsonu, prvom baronu Kelvinu, zvanom i *lord Kelvin* (1824.-1907. godine).

## Također pogledajte 
* Trojna tačka

## Reference 
## Vanjski linkovi 
* https://web.archive.org/web/20160829151215/http://www.unc.edu/~rowlett/units/index.html

Kategorija:Termodinamika
Kategorija:Osnovne SI jedinice
Doom metal

**Doom Metal** je forma Heavy metal-a koja se pojavila i postala jednim od žanrova metal-a sredinom 80-ih. Doom metal je težak i u usporedbi sa ostalim žanrovima *metala* veoma spor. Tekstovi također igraju važnu ulogu u ovom žanru, tekstovi su uglavnom pesimistični i mračni. Muzički Doom metal je snažno pod uticajem prvih albuma Black Sabbath-a. Neke pjesme Black Sabbath-a kao što je pjesma "Black Sabbath" smatraju se prototipima za ovaj žanr. Dosta pjesama sa njihovog trećeg albuma "Master Of Reality (izdan 1971) imaju dosta zajedničkog sa onim šta je danas Doom metal, sa pjesmama kao što su "Sweet Leaf", "Into The Void", "Children of the Grave" koje je svirao Tony Iommi na gitari i Geezer Butler na basu sa štimom na C# što je dovelo do težih rifova. Ali Black Sabbath nije jedini uticao na Doom metal. Mnogi Doom metal bendovi su krenuli svirati samo nekoliko godina poslije pojavljivanja Black Sabbath-a, a mnogi su bili iz zemalja gdje Black Sabbath u to vrijeme nije bio još popularan.

Kategorija:Metal muzika
NK Sloga Bosanska Otoka

**NK Sloga Bosanska Otoka** je nogometni klub iz Bosanske Otoke, Bosna i Hercegovina. Takmiči se u Drugoj nogometnoj ligi Federacije Bosne i Hercegovine - Zapad.

## Historija
Prvu loptu u Bosansku Otoku donio je učitelj koji je došao da službuje u mjesnoj školi. Sedamdesetih i osamdesetih godina dvadesetog vijeka *Sloga* je bila sportsko društvo koje je pored nogometnog kluba imalo i košarkaški, odbojkaški i šahovski klub. Tih godina *Sloga* je igrala u podsaveznoj ligi tadašnje Jugoslavije. Nekoliko puta je u toj ligi ponijela i naslov prvaka, ali u viši rang nije otišla zbog neodgovarajućeg stadiona. Igrala je i u kupu maršala Tita.

1987. godine ulazi u republičku ligu Jugoslavije i postaje njen standardni član sve do rata u Bosni i Hercegovini. Sloga nije prestajala sa radom ni tokom rata u Bosni i Hercegovini. Tokom rata u BiH nije radila u Bosanskoj Otoci, nego na nekoj od slobodnih teritorija susjednih gradova. Tada se takmičila u ligi koja je bila osnovana za klubove sa Bihaćke regije. 1998. godine ulazi u Drugu ligu Federacije Bosne i Hercegovine - Zapad.

## Reference 
## Vanjski linkovi
* NK Sloga Bosanska Otoka na facebook.com

Sloga
Kategorija:Nogometni klubovi osnovani 1923.
Kategorija:Sport u Bosanskoj Krupi
Kekavmen

**Kekavmen** (Kekaumen), bizantski pisac, je treći u nizu osoba sa istom identifikacijom iz jedne bizantske porodice. Izraz znači 'izgorio' što odgovara grčkom Kekavmenos. Kekavmen je 1040. godine učestvovao u ugušivanju ustanka Petra Odeljana. Vršio je upravne funkcije u Heladi. Predstavnik je provincijskog plemstva koje je vodilo borbu za vlast sa činovničkim plemstvom i koje je, dolaskom Aleksija I Komnena za cara (1081-1118), konačno pobjedilo u Bizantu. Neki smatraju da je Kekavmen ustvari bizantski vojskovođa Katakalon Kekavmen iz Jermenije.

Njegovo djelo, napisano između 1075. i 1078., svojevrsni *Priručnik aristokrate i veleposjednika* kasnije je nazvano *Cecaumeni Strategicon et incerti scriptoris de officiic regiis libellus*, mada se smatra da je napovoljniji naziv *Savjeti i pripovjedanje za poštena čovjeka*. Kekavmenovi savjeti popraćeni su i ilustrirani konkretnim historijskim događajima i predstavljaju odličan izvor za historiju Bizantskog carstva jer daju presjek života carstva u 11. vijeku.

## Reference 
## Vanjski linkovi 
Kategorija:Bizantska historiografija
Mihailo Atalijat

**Mihailo Atalijat**, bio je bizantijski pisac.

Porijeklom je iz Atalije, grada na južnoj maloazijskoj obali, po kojem je i dobio naziv. Bio je pravnik po zanimanju. Iz rodnog kraja prešao je u Carigrad u državnu službu. U doba cara Romana IV Diogena bio je predsjednik vojnog suda, a u doba Nićifora III Votanijata (1078-1081) imao je visoku titulu magistra.

Mihailo Atalijat bio je obrazovan pisac. Pisao je razne govore, književne i pravne spise, a izuzetan značaj doživio je po svojoj *Historiji*. Njegova Historija koja obuhvata period od 1034. do 1079. nije bila dovršena. Posvetio ju je caru Nićiforu III Votanijatu.

## Reference 
## Vanjski linkovi 
Kategorija:Bizantska historiografija
Mihailo Psel

**Mihailo Psel** (1018, Carigrad-1096/1097, Carigrad)

Mihailo Konstantin Psel je jedan od najznačajnijih bizantskih historičara i ujedno jedan od najvećih naučnika svoga vremena. Bio je i utjecajan političar. Od rane mladosti Psela je zanimala antička filozofija i književnost. Jedno vrijeme bio je na službi u Maloj Aziji, a onda se vratio u prijestolnicu. Bio je carev sekretar, a već u doba cara Konstantina IX Monomaha (1042-1055) među najznačajnijim je ličnostima na dvoru. Na univerzitetu u Carigradu preuzima katedru filozofije (1045). Razočaran prilikama u Bizantu Psel se povlači u manastir Olimp u Bitiniji gdje dobija ime Mihailo. Ni tu se ne zadržava dugo, vraća se nazad svom ranijem načinu života i pod njegovim djelovanjem dolazi do abdikacije cara Isaka I Komnena (1057-1059). U doba cara Konstantina X Duke (1059-1067) Psel je prva ličnost u Carstvu koja određuje politiku Bizanta. U doba njegovog učenika, cara Mihaila VII Duke (1071-1078) Psel je bio potisnut iz politike.

Najveću historijsku vrijednost ima Pselova *Hronografija*, djelo u kojem su opisani događaji od 976. do 1018. godine. Psela su uglavnom interesovala dešavanja na samom dvoru Bizantskog carstva.

## Reference 
## Vanjski linkovi 
Kategorija:Bizantska historiografija
Nikifor Brijenije

**Nikifor Brijenije** (1062, Jedrene-poslije 1137, Carigrad)

Nikifor Brijenije potomak je ugledne bizantske porodice. Imao je titulu cezara u doba cara Aleksija I Komnena (1081-1118). Bio je pisac, ali za svog života ostao je u sjeni svog djeda koji je bio čuveni vojskovođa, i svoje supruge poznate Ane Komnen sa kojom se oženio 1097. Brijenije nije imao političkih ambicija. Odlučno je odbijao napore supruge Ane Komnen da ga proglase za cara nakon smrti Aleksija I Komnena 1118. Bio je vjeran caru Jovanu II Komnenu (1118-1143).

Njegova Historija ostala je nedovršena. Pisao je bizantsku historiju od početka vladavine Isaka I Komnena (1057-1059) do 1079., kada se iznenada prekida kao nezavršeno djelo.

## Reference 
## Vanjski linkovi 
Kategorija:Bizantska historiografija
Kategorija:Rođeni 1062.
Kategorija:Umrli 1137.
Glam metal

**Glam metal** je podžanr heavy metal-a, pojavio se kasnih 70-ih u Americi. Bio je dominantan žanr u popularnoj rock muzici kroz 80-te i rane 90-te.

Žanr se također ponekad naziva, uglavnom od strane protivnika, i *hair metal*. Ovaj termin je populariziran od strane MTV-a u 90-im, a proizilazi iz toga što su mnogi članovi bendova stilizirali svoje kose. Ovaj termin su prihvatili mnogi fanovi. Ali žanr se može zvati i samo heavy metal ili još jednostavnije *metal*.

Kategorija:Heavy metal
Elektronvolt

right|frame|**Frekvencija fotona nasuprot energije čestice u elektronvoltima**. Energija fotona varira sa frekvencijom fotona, što je vezano konstantom brzine svjetlosti. Ovi kontrasti sa masivnim česticama od kojih energija zavisi od svoje brzine i ostatka mase.

Legenda

U fizici, **elektronvolt** (simbol **eV**; također se piše **elektron volt**) jeste jedinica energije jednaka približno 160 zeptodžula (simbol zJ) ili 6981160000000000000♠1.6×10−19 džula (simbol J). Po definiciji, to je količina energije dobijene (ili izgubljene) nabojem jednog elektrona koji se pomjera kroz električnu potencijalnu razliku jednog volta. Tako je 1 volt (1 džul po kulonu ili 7000100000000000000♠1&nbsp;J/°C) pomnožen elementarnim nabojem (*e*, ili 6981160217656499999♠1.602176565(35)×10−19&nbsp;C). Otuda je, jedan elektronvolt jednak 6981160217656499999♠1.602176565(35)×10−19&nbsp;J.  Historijski, elektronvolt je bio standardna jedinica mjere kroz svoju koristivost u elektrostatičkom akceleratoru čestica zbog čestica sa nabojem *q* koji ima energiju *E* = *qV* kroz prolazak kroz potencijal *V*; ako se *q* uzima u cjelobrojnim jedinicama elementarnog naboja i terminalni prednapon u voltima, dobija se energija u eV.

Elektronvolt nije SI jedinica, te je njegova definicija empirijska (za razliku od litra, svjetlosne godine i ostalih takvih ne-SI jedinica), tako da njegova vrijednost u SI jedinicama mora biti dobijena eksperimentalno.  Kao elementarni naboj na kojem je zasnovan, on nije nezavisnog kvantiteta nego je jednak 1 JC √2*h**α* / *μ*0*c*0. To je opća jedinica energije u fizici, šire korištena u čvrstom stanju, atomskoj, nuklearnoj i fizici čestica. Često se koristi sa metričkim prefiksima milli-, kilo-, mega-, giga-, tera-, peta- ili exa- (meV, keV, MeV, GeV, TeV, PeV i EeV respektivno). Tako meV stoji za milielektronvolt.

U nekim starijim dokumentima, i u imenu Bevatron, simbol BeV se koristi, koji stoji za milijardu eV; to je ekvivalent za GeV.

## Također pogledajte 
* Volt
* Amper
* Džul

## Reference 
## Vanjski linkovi 
* BIPMova definicija eV (en)
* physical constants reference; CODATA data

Kategorija:Fizika elementarnih čestica
Kategorija:Elektron
Sistem javnih prihoda

**Sistem javnih prihoda** predstavlja sve porezne sisteme u jednoj zemlji.

Država ima mogućnost da svoja sredstva ostvari na osnovu međusobnog diferenciranja javnih prihoda koje se vrši zavisno od metode koja se koristi prilikom njihovog ustanovljavanja i realiziranja. S obzirom na to javni prihodi se dijele na:

* **fiskalne** (porezni)
* **nefiskalne** (neporezni)

Kod *fiskalnih prihoda* država koristi autoritet vlasti tako da se radi o različitim osnovama uspostave veze između pojedinačne ekonomske snage i javne finansijske aktivnosti i o jednostranom nametanju obaveza fizičkim i pravnim licima (npr. porezi, doprinosi, carine itd.).

Za *nefiskalne prihode* karakteristično je to da država ne koristi autoritet vlasti da bi ostvarila svoja sredstva, već se radi ili o prihodima po osnovu ugovaranja odnosa (npr. zajam), ili o ekonomskoj aktivnosti države ili njene imovine (npr. javni sektor privrede itd.).

Dakle, država koristi više vrsta prihoda, a posebno mjesto zauzimaju porezi.

## Također pogledajte 
* Budžet

## Reference 
## Vanjski linkovi 
Kategorija:Ekonomija
On the Way to Wonderland

**On the Way to Wonderland** je prvi studijski album finske rock grupe Sunrise Avenue.

## Spisak pjesama 
# "Choose to Be Me"
# "Forever Yours"
# "All Because of You"
# "Fairytale Gone Bad"
# "Diamonds"
# "Heal Me"
# "It Ain't the Way"
# "Make It Go Away"
# "Destiny"
# "Sunny Day"
# "Only"
# "Into the blue"
# "Romeo"
# "Fight 'Til Dying"
# "Wonderland"

## Bonus pjesme 
# Forever Yours (Nightliner Mix)
# Fairytale Gone Bad (Akustična verzija)
# Forever Yours (Akustična verzija)
# Nasty (Akustični bonus)

## Također pogledajte 
* Sunrise Avenue
* Spisak finskih muzičkih grupa

## Vanjski linkovi 
Kategorija:Albumi Sunrise Avenuea
Kategorija:Albumi iz 2006.
Baldassare Castiglione

**Baldassare Castiglione** (Castico kod Mantue, 6. decembar 1478. - Toledo, 7. februar 1529.), italijanski državnik i književnik

Humanističko obrazovanje stekao je u Milanu. Obavljao je diplomatske i vojne zadatke za feudalne vladare kojima je služio, a bio je i papinski nuncij u Madridu. Pisao je latinske stihove, italijanska pisma, pjesme. Glavno djelo mu je "*Dvoranin*", rasprava u dijalozima u kojima se razlažu shvatanja o savršenom liku renesansnog gospodara.

## Reference 
## Vanjski linkovi 
Kategorija:Italijanski pisci
Kategorija:Biografije, Mantua
Kategorija:Rođeni 1478.
Kategorija:Umrli 1529.
Jovan Zonara

**Jovan Zonara** (12. vijek), bizantski pisac.

Bio je velikodostojnik na bizantskom dvoru. Kasnije se povukao u manastir. Tamo je kao kaluđer napisao opširnu hroniku od stvaranja svijeta do 1118. (*Epitomae historiae*). Vrijednost njegove svjetske hronike je naročito značajna zbog korištenja brojne izvorne građe koja je kasnije bila zagubljena. Koristio se i brojnim poznatim bizantski autorima (Menandar Protektor, Teofilakt Simokata, Teofan, Mihailo Psel, Mihailo Atalijat i druge).
## Reference 
## Literatura 
* 
* 
* *Dictionary of Greek and Roman Biography and Mythology*, William Smith, ed., Little, Brown and Company, Boston (1849), vol. III, p.&nbsp;1331 ("Joannes Zonaras").
* ''Harper's Dictionary of Classical Literature and Antiquities*, Harry Thurston Peck, ed. (Second Edition, 1897), p.&nbsp;1684 ("Ioannes Zonaras").
* *Oxford Classical Dictionary*, N. G. L. Hammond and H. H. Scullard, eds., Clarendon Press, Oxford (Second Edition, 1970), p.&nbsp;1147 ("Johannes Zonaras").
* Thomas Banchich and Eugene Lane, *The History of Zonaras from Alexander Severus to the Death of Theodosius the Great*, Routledge (2009).

## Vanjski linkovi 
* Complete works of Zonaras na grčkom u Perseus Digital Library
* Corpus Scriptorum Historiae Byzantinae: *Ioannes Zonaras*. Immanuel Bekker ed. Greek text with Latin translation. , , 
* Editio princeps: *Ioannis Zonarae Monachi, qui olim Byzantii Magnus Drungarius excubiaru[m] seu Biglae, & protosecretarius fuit, compendium Historiarum : in tres Tomos distinctum*. 3 vols., Greek text with Latin translation. Oporinus, Basel 1557. vol.1, vol. 2, vol.3 (Bavarian State Library)
* Epitome Historion na grčkom u Open Library
* Epitome Historion na grčkom u Poesia latina site
* French History form Severus Alexander to Justinian u Wikisource
* Opera Omnia by Migne Patrologia Graeca with analytical indexes
* Lexicon of Zonaras in Greek at OPenn

*Opera Omnia,  u*Migne Patrologia Graeca'' sa analitičkim registrom
*Epitome Historion na Open Library

Kategorija:Bizantska historiografija
Luís de Camões

**Luís Vaz de Camões** (c. 1524 – 10. juni, 1580) se smatra najvećim portugalskim pjesnikom. Njegov stih se poredi sa piscima poput Homera, Virgila ili Dantea. Napisao je značajan opus pezije i dreme, ali se njegovim najznačajnijim djelom smatra ep Os Lusíadas. Njegovo filozofsko djelo Parnasum od Luís Vaza je izgubljeno.

## Reference 
Kategorija:Biografije, Lisabon
Kategorija:Rođeni 1524.
Kategorija:Umrli 1580.
Kategorija:Portugalski pjesnici
Francesco Petrarca

**Francesco Petrarca** (20. juli 1304 – 18. juli 1374) bio je italijanski pjesnik.

Studirao je pravo u Montpellieru i Bologni. Putovao je Francuskom, Njemačkom, Italijom, a možda je bio i u Španiji i Engleskoj. Na jednom putovanju otkrio je dragocjena Ciceronova pisma.

Sin firentinskog građanina, zajedno s Danteom prognan iz rodnog grada, mladost je proveo u Avignonu, raskošnom sjedištu papinskog dvora. Tu je na veliki petak, 6. aprila 1327. ugledao Lauru de Sade, i ostao joj zauvijek odan, pa i nakon njene smrti, iako mu ona nije uzvraćala ljubav. Njoj u slavu piše pjesme, od kojih je izabrani dio skupio potkraj života u zbirku skromnog naslova "*Rasute rime*", od 366 pjesama, među kojima su najbrojniji soneti.

Više nego priča o neuslišanoj ljubavi, to je ispovijest čovjeka koji se, živeći krajem srednjeg vijeka, neodlučan lomio nad dilemom: kako uskladiti nove, prethumanističke ideale s tradicionalnom kršćanskom ideologijom, kako riješiti suprotnosti između zemaljske i nebeske ljubavi, između neodoljive težnje za srećom u ovom životu i iracionalnog straha od smrti i vječnog prokletstva.

U Petrarkinu "*Kanconijeru*" sintetizirana su nastojanja i tendencije dugogodišnje tradicije. Na njega će se, kao u savršeni uzor, ugledati nebrojeni nastavljači i epigoni. Za života je bio cijenjen i poznat po latinskim djelima, a najviše po epu "*Afrika*". Taj mu je spjev, u kojem je opjevao Drugi punski rat, pribavio najveće književno priznanje onog doba, lovorov vijenac, kojim je 1341. svečano okrunjen na rimskom Kapitolu.

* *De remediis utriusque fortunae*, Cremonae, B. de Misintis ac Caesaris Parmensis, 1492. (Vicifons)

## Reference 
Kategorija:Italijanski pjesnici
Kategorija:Biografije, Arezzo
Kategorija:Rođeni 1304.
Kategorija:Umrli 1374.
Giovanni Pico della Mirandola

**Giovanni Pico della Mirandola** (24. februar 1463 - 17. novembar 1494) bio je italijanski renesansni filozof. Poznat je po događajima in 1486 kada je sa svoje 23 godine ponudio da odbrani 900 teza o religiji, filozofiji i magiji zbog čega je napisao *Govor ljudskog ponosa* (*Oratio de hominis dignitate*) koja se smatra Manifestom renesanse i glavnim tekstom renesansnog humanizma.

## Reference 
## Vanjski linkovi 
* https://plato.stanford.edu/entries/pico-della-mirandola/
* https://www.ebsco.com/research-starters/history/giovanni-pico-della-mirandola
* https://www.unibo.it/en/university/who-we-are/our-history/famous-people-and-students/giovanni-pico-della-mirandola-1

Kategorija:Rođeni 1463.
Kategorija:Umrli 1494.
Kategorija:Biografije, Modena
Kategorija:Italijanski filozofi
Ž

**Ž** je trideseto, zadnje slovo bosanske abecede. Ž označava zvučni, alveo-palatalni, frikativni suglasnik. Ž označava i:
* ženski spol
* u glagoljici broj 7

Slovo Ž uvedeno je iz češkog, a koristi se i u hrvatskom i slovenskom jeziku.

## Informatičko kodiranje 
### Kod za TeX/LaTeX 
U LaTeX-u je moguće kreirati i malo i veliko slovo u tekstu.

* Za slovo ž se koristi kod \v{z}.
* Za slovo Ž se koristi kod \v{Z}.
Za upotrebu u računarskim sistemima, Ž i ž se nalaze na Unicode kodnim tačkama U+017D i U+017E, respektivno. Na Windows računarima se mogu kucati sa Alt+0142 i Alt+0158, respektivno.

## Reference 
## Vanjski linkovi 
* https://www.pravopis.ba/

Kategorija:Abeceda
U

**U** je 27. slovo bosanske abecede. Označava stražnji visoki samoglasnik. Znači i:
* prijedlog koji označava mjesto (uz lokativ) i cilj (uz akuzativ)
* u glagoljici broj 400
* u hemiji znak za uranij
* u hemiji i fizici znak za Unificiranu atomsku masu, mjernu jedinicu atomske mase
* historijski, znak Ustaškog pokreta, obično s crticama na krajevima (U)

## Historija 
Kategorija:Abeceda
Gliese 581 c

**Gliese 581 c** je vansolarna planeta u sistemu zvijezde Gliese 581 u sazviježđu Vage.

Ova planeta je najsličnija planeti Zemlji od svih do sada. Otkrivena je 26. aprila 2007. godine. Putanja oko njenog sunca je puno kraća. Naime, planeta je čak 14 puta bliža suncu (crvenom patuljku), koje je puno blijeđe i manje od našeg Sunca. Zbog toga jedna godina traje 13 dana.

Planeta 581c se nalazi u, tzv. nastanjivoj zoni, oko ultralahkog crvenog patuljka Gliese 581 (Gl 681), za kojeg se čini da je dom još dvije planete.

Prosječna temperatura te "Superzemlje" je između 0 i 40&nbsp;°C, što omogućuje postojanje vode u tekućem stanju na njenoj površini.

Sve otkrivene planete i do sada su imali tzv. Goldilocks problem: ili su bili prevrući, ili prehladni, ili jednostavno preveliki i plinoviti, kao nenastanjivi Jupiter.

## Reference 
## Vanjski linkovi 
Kategorija:Vansolarne planete
Teofilakt Ohridski

thumb|200px|desno|Ikona Teofilakta, nadbiskupa ohridskog.
**Teofilakt Ohridski** (11. vijek – poslije 1108), bizantski pisac, ohridski arhiepiskop.

Teofilakt je rođen u Euripu (Halkida) na ostrvu Eubeji. Školovanje je završio u Carigradu, kao učenik čuvenog Mihaila Psela. Bio je đakon Velike  crkve (Svete Sofije) u Carigradu. Zauzimao je položaj rektora, majstora govorništva. Teofilakt je jedan od najvažnijih predstavnika bizantske retorike 11. vijeka. Njegove sposobnosti nastojao je iskoristiti carski dvor i Teofilkt je imenovan za odgojitelja carskih nasljednika na dvoru Komnena. Car Vasilije II nije dirao u nezavisnost Ohridske arhiepiskopije koju je osnovao Samuilo. U Ohridsku arhiepiskopiju se gledalo kao na novo područje djelovanja bizantske civilizacije i kulture među Slavenima. Ohridska arhiepiskopija je postala i slavenska i grčka. Novi arhiepiskop u Ohridu je postao upravo Teofilakt. Umro je poslije 1108.

Kao bogoslovni pisac Teofilakt je počeo da piše već kao đakon i retor Aja Sofije (Velike crkve) u Konstantinopolju. Pisao je komentare uz starozavjetne i novozavjetne spise. Na carskom dvoru sastavio je spis o carskom odgoju koji je bio izuzetno popularan u Bizantu. Sastavio je i jedan kićeni govor u čast cara Aleksija I Komnena te nekoliko govora u čast crkvenih svetaca (homilija). Bez posebne vrijednosti su njegove jambske pjesme, inače uobičajena vrsta djelovanja bizantskih erudita. U Ohridu je napisao spis o optužbama protiv zapadne crkve te himnu Klimentu Ohridskom. Najznačajnijim se smatraju njegova pisma koje je upućivao najvažnijim ličnostima svoga vremena. Iako opterećena retorikom i literanim karakteristikama (jer epistolografija je u Bizantu bila književna vrsta) njegovog vremena ova pisma su najznačajnija kao historijski izvor.

## Reference 
## Vanjski linkovi 
Kategorija:Bizantska historiografija
Kategorija:Ohridski arhiepiskopi
Kategorija:Biografije, Halkida
Kategorija:Srednjovjekovna Makedonija
Nil Doksopatrid

**Nil Doksopatrid**, (12. vijek), bizantski pisac.

Nije poznato gdje je Nil rođen, a u opticaju su kao pretpostavke Grčka i Sicilija. Duže vremena proživio je u Carigradu. Bio je đakon crkve Svete Sofije, patrijaršijski notar, protoproedar, protosinkel i nomofilaks Univerziteta. Zamonašio se i prešao na Siciliju 1142-1143, na dvor sicilijanskog kralje Rodžera II (1130-1154). Tu je napisao crkveno-geografski spis o pet istočnih patrijaršijskih prijestolja. Ovaj spis je bio dosta čitan i prepisivan. Sadrži i odjeljak o Ohridskoj arhiepiskopiji.

## Reference 
## Vanjski linkovi 
*http://invenio.lib.auth.gr/record/2098/files/gri-2003-075 pdf

Kategorija:Bizantska historiografija
Najveći zajednički djelilac brojeva

**Zajednički djeljitelj brojeva** a i b je prirodni broj k koji zadovoljava uslov k/a i k/ b.
Najveći zajednički djeljitelj brojeva a i b je najveći od brojeva zajedničkih djelitelja. Označava se sa (a ,b) ili NZS(a, b)

Uzajamno prosti brojevi su brojevi a, b koji zadovoljavaju uslov NZD(a, b) = 1
NZD(8,15) = 1
NZD(4, 40) = 4

## Teorema 1 
Najveći zajednički djeljitelj dva prirodna broja je jedinstven.

## Teorema 2 
Ako je c najveći zajednički djelilac prirodnih brojeva a i b, onda postoji cijeli brojevi x и y takvi da je  xa+yb=c.

## Teorema 3: 
*Ako je k>0, onda je  NZD(ka,kb)=kNZD(a,b).
*Ako je a=bq и b &ge; 0, onda je NZD(a,b)=b.
* Ako je q|ab i q i b prosti brojevi tj. NZD(b,q)=1, onda je a q|a.
*Ako je a=bq+r, onda je  NZD(a,b)=NZD(b,r).

## Teorema 4 
NZD(a_1,a_2,...,a_n)=NZD(NZD(a_1,a_2,...,a_{n-1}),a_n).

Kategorija:Multiplikativne funkcije
Gothic metal

**Gothic metal** je podžanr metala koji je nastao početkom 90-ih u Evropi kao spoj Doom metala i Death metala.

## Poznati izvođači 
* Gothic metal

** The 69 Eyes

* Gothic (black, death, doom) metal

** Sariola
** Sirenia
** Tristania
** After Forever
** Trail of Tears
** Moonspell
** Nightwish

Kategorija:Metal muzika
Groove metal

**Groove metal** također poznat kao **neo-thrash**, **half-thrash**, ili **post-thrash**, ponekad se i ti termini upotrebljavaju da se opišu razlike thrash metala koji je uzeo svoju sadašnju formu u ranim 90-im. Groove metal je mješavina nekoliko žanrova iz 80-ih, to su tradicionalni heavy metal, hardcore punk i thrash metal. Albumi kao što su Exhorderov "Slaughter in the Vatican", Panterin "Cowboys From Hell", Sepulturin "Arise" i Artilleryjev "We Are the Dead" prvi su imali melodiju Groove metala. Ipak, groove metal nije uzeo svoju pravu formu sve do albuma Exhorder "The Law", Pantera "Vulgar Display Of Power", Sepultura "Chaos A.D.", White Zombie "La Sexorcisto: Devil Music, Vol. 1" i Machine Head "Burn My Eyes".
Thor

[desno|mini|Tor se često borio sa divovima, djelo [Mårten Eskil Winge, 1872]]
**Tor** je crvenokosi, bradati bog munje u nordijskoj i germanskoj mitologiji. On je sin Odina i Jörda. Tokom Ragnaroka, Tor i Jörmungandr će ubiti jedan drugoga.

## Osobine 
Tor se često pojavljuje u Proznoh Eddi u kojoj je glavni zaplet njegov sukob sa rasom divova. Tor je najmocniji od Nordijskih Bogova. On koristi svoju moć da štiti Asgard i Midgard.

### Porodica 
Tor je sin Odina i Jörde (Jord je zemlja). Njegova žena se zove Sif i malo se zna o njoj osim toga da ima zlatnu kosu koju su joj napravili patuljci kada joj ju je Loki ošišao. Tor ima sinove Magni i Modi i sa Sif ima kćerku Þrúðr (izgovara se kao Thurd). Uvod prosne edde isto navodi da ima sina sa Sif pod nazivom Loridi zajedno sa 17 generacija nasljednika, ali tekst je namjenjen samo da da obješnjenje o tome kako su Aesiri došli da budu obožavani iako nisu bogovi.

## Vanjski linkovi 
* "Mitovi nordijskih zemalja" od H.A. Guerbera  

Kategorija:Nordijska mitologija
Beowulf

mini|desno|315x315px|Prva strana Beowulfa
[thumb|[David Woodard se pojavljuje kao Beowulf i Grendel u pozorišnoj produkciji "Exploding Beowulf" (Berlin, 2010).]]
**Beowulf** je staroengleski junački ep s više od tri hiljade stihova.

Ovaj ep je jedini od preživjelih staroengleskih djela, a ujedno je i najveće djelo. Potiče iz 8. vijeka. Priča o junaštvima nordijskog heroja Beowulfa, koji je oslobodio dvora danskog kralja Hrothgara od terora Grendela, čudovišta u ljudskome liku.

Iako je Beowulf po sadržaju paganski, očiti su i uticaji kršćanstva.

## Reference 
## Vanjski linkovi 
* https://faculty.gordonstate.edu/cperkowski/1501/Beowulf.pdf
* https://www.britannica.com/topic/Beowulf

Kategorija:Britanska književnost
Wim Wenders

**Ernst Wilhelm "Wim" Wenders** (Düsseldorf, 14. august 1945. godine), njemački filmski režiser, fotograf i profesor filma na Visokoj školi za slikovne umjetnosti u Hamburgu.

## Biografija
Rođen je u Düsseldorfu kao Ernst Wilhelm Wenders, što mu je i službeno ime, a ime Wim dobio je po želji majke, koja je bila Holanđanka. Rodio se u porodici ljekara hirurga što je vjerovatno utjecalo da nakon završene gimnazije u Oberhausenu 1963. godine započne studije medicine u Freiburgu, na kojem se nije dugo zadržao prešavši na studij filozofije u Düsseldorfu. No, niti taj studij nije dugo potrajao budući da je mladi Wim odlučio postati slikar zbog čega je preselio u Pariz gdje je, na njegovu žalost, pao na prijemnom ispitu na Umjetničkoj akademiji pa je bio prisiljen raditi kao graver na Montparnasseu u Parizu.

U Parizu je mnogo vremena provodio Francuskoj kinoteci u kojoj je neke dane gledao i po pet filmova gdje je i zavolio film što je utjecalo na njegov daljnji životni put i opredjeljenje. Ubrzo se 1967. godine vratio u Njemačku te upisao, tek osnovanu, "*Visoku školu za televiziju i film*" u Münchenu.

Tokom studija koji je trajao tri godine, za vrijeme velikih studentskih demonstracija 1968. godine bio je uhapšen tokom protesta zbog pokušaja ubistva ljevičara Rudi Dutschkea. Dok je studirao počeo je stvarati kraće filmske uratke, a nakon završetka studija počeo je režirati niskobudžetne filmove. Ujedno se, osnovavši producentsku kuću zajedno sa nekoliko kolega, počeo baviti i filmskom produkcijom i distribucijom filmova.

Tokom 1970-ih počinje njegova ozbiljna filmska karijera koja neprekinuto traje do današnjih dana i u kojoj je imao blistavih trenutaka te je nagrađen s više filmskih nagrada na mnogim festivalima. Inače voli muziku, te sarađuje sa mnogim poznatim muzičarima današnjice kao što su Ry Cooder, Willie Nelson, U2, Nick Cave i Lou Reed.

## Filmografija
**Golmanov strah od jedanaesterca* (The Goalkeeper's Fear of the Penalty, 1971)
**Pogrešan pokret* (Falsche Bewegung, 1974)
**Alisa u gradovima* (Alice in den Städten, 1974)
**Kraljevi ceste* (1975)
**Prijatelj iz Amerike* (Der amerikanische Freund, 1977)
**Stanje stvari* (Der Stand der Dinge, 1982)
**Hammet* (Hammet, 1982)
**Pariz, Texas* (Paris, Texas, 1984)
**Nebo nad Berlinom* (Der Himmel über Berlin, 1987)
**Do kraja svijeta* (Bis ans Ende der Welt, 1991)
**Priča iz Lisabona* (Lisabon Story, 1994)
**Kraj nasilja* (The End of Violence, 1997) 
**Buena Vista Social Club* (Buena Vista Social Club, 1999, dokumentarni film)
**Hotel od milion dolara* (The Million Dollar Hotel, 2000)

## Vanjski linkovi
* službeni sajt
* 

Kategorija:Rođeni 1945.
Kategorija:Živi ljudi
Kategorija:Biografije, Düsseldorf
Kategorija:Njemački režiseri
M3 Lee

**M3 Lee** je američki tenk koji se koristio u Drugom svjetskom ratu.

## Nastanak 
Ispravna odluka američke vojne administracije iz 1939. kako je M2 tenk nezadovoljavajući za buduće vojne potrebe rezultirala je nastankom tenka **M3 Lee** i M3/M5 Stuart. Dizajnerska osnova za tenk **M3** Lee je bio francuski Char B od kojega uzima za današnje doba neobičnu ideju o ugrađena dva topa.

Tokom kratkog životnog vijeka koji završava već u drugoj godini proizvodnje (1943. godine) napravljeno je nešto više od 6000 njegovih primjeraka.

## Ratno djelovanje 
Prvo svoje vatreno krštenja **M3** doživljava u svibnju 1942. godine tokom sjeverno afričke bitke kod Gazale. Iako je tenk imao zadovoljavajuće naoružanje za borbu s njemačkim tenkovima Panzer III i Panzer IV on je postao neuspjeh radi nepremostivih konstrukcijskih grešaka. Njegov protutenkovski top je radio efikasno samo tokom pucanja dok tenk stoji na mjestu što je zadovoljavajuće za odbrambene borbe, ali ne i ofenzive koje tada saveznici vode. S druge strane za odbranu on nije bio dobar zbog visoke kupole koja mu otkriva položaj.
Najiskreniju ocjenu kvalitete ovog tenka su dali vojnici Crvene armije koji su ga zbog njegovih nedostataka nazvali mrtvačkim kovčegom za sedmoro braće.

Nakon samo godinu dana na ratištu **M3** Lee je povučen iz Evrope i Pacifika tako da se do kraja rata koristio još samo u Burmi.

## Oprema 
Osnovno naoružanje ovog tenka su činili dva topa od kojih jedan, manji se nalazio ugrađen u kupoli dok je drugi bio ugrađen u bok tenka usmjeren prema naprijed bez mogućnosti okretanja. Manji top od 37&nbsp;mm koji se nalazio u kupoli bio je namijenjen borbi protiv pješadije, dok je namjena većeg 75 milimetarskog bila borba protiv oklopnih protivnika. Oklop od **M3** je bio debel 51&nbsp;mm što postaje vrlo brzo nedostatno za borbu protiv Panzer IV, Panzer V Pantera ili Panzer VI Tigar.

## Nadogradnje 
Kako je ovaj tenk imao kvalitetan dizajn svoga donjeg dijela on je iskorišten za proizvodnju različitih budući američkih oklopnih vozila. Prva prenamjena je bila ona koju su Britanci tražili radi snižavanja visine tenka, tako da oni službeno tokom cijelog rata nisu koristili **M3 Lee** nego njegovu verziju M3 Grant.
Primjer Njemačke koja je svojim zastarjelim tenkovima skidala kupolu i na njeno mjesto postavljala protutenkovski ili obični protupješadijski top rezultirala je nastankom američkog oklopnog motoriziranog topa imena M7 . Za njegov nastanak je poslužilo skidanje kupole od **M3 Lee** na čije mjesto je postavljena haubica od 105&nbsp;mm.
Posljednja i najpopularnija konverzija ovog tenka je bio M4 Sherman koji ga nasljeđuje na svjetskim ratištima.

## Reference
Kategorija:Američki tenkovi u Drugom svjetskom ratu
Američki tenkovi u Drugom svjetskom ratu

Iako su Sjedinjene Američke Države tokom Drugog svjetskog rata masovno proizvodile samo tenk imena M4 Sherman, one su u manjoj količini koristile još šest drugih modela. Rasprava o podjeli tenkova toga doba na lagahne i teške je bespredmetna, pošto su sve države ušle u rat s "igračkama" od pet tona da bi vremenom težina tih tenkova neprekidno rasla. Općenito, tokom ovoga rata američki tenkovi bili su slabiji od svojih njemačkih protivnika, ali se mora imati u vidu kako se američka vojna doktrina tada (a i danas) svodila na stvaranje nadmoćne avijacije koja uništava protivničku vojnu opremu.

Američki modeli tenkova koji su korišteni tokom ovog sukoba su:

* M2
* M3 Lee
* M3/M5 Stuart
* M4 Sherman
* M7 
* M22 Locust
* M24 Chaffee
* M26 Pershing 

## Reference 
## Vanjski linkovi 
Kategorija:SAD u Drugom svjetskom ratu
Kategorija:Tenkovi
M2 tenk

**M2** je bio američki tenk koji se koristio do 1943. godine.

## Nastanak i oprema 
Ovaj tenk koji kao svoju osnovu ima engleski Vickers tenk nastaje tokom 1935. godine. Već od prvih mjeseca proizvodnje ovaj tenk koji je posjedovao samo automatsko oružje za borbu se pokazao kao neuspjeh tako da do njegove prve revizije dolazi iste godine kada je i počela proizvodnja. U razdoblju od samo pet godina **M2** doživljava čak četiri svoje revizije u pokušaju njegovog spašavanja, ali sve to biva uzaludno pošto se 1941. godine donosi definitivna odluka o obustavi proizvodnje u korist novih tenkova M3 Lee i M3/M5 Stuart. Sveukupno je proizvedeno nešto manje od 700 primjeraka ovog tenka.

Najjača verzija ovog tenk je bila ona iz 1940. godine s topom od 37 mm i oklopom od 30 mm.

## Ratna upotreba 
Prvi put još tokom Španskog građanskog rata u kojemu **M2** nije učestvovao američki planeri procjenjuju njegove vojne sposobnosti mizernim što dovodi do zamjene strojnice s topom. Tu verziju tenka su Britanci bili naručili 1941. godine za svoje jedinice samo da bi poslije izlaska modela M3 od njega odustali.

Američki vojni štab je u trenutku Njemačke objave rata donio odluku da **M2** zbog svojih slabosti nema što tražiti na evropskim ratištima, tako da ga je koristio na Pacifiku protiv sličnih japanskih tenkova i pješadija. Konačno povlačenje ovih tenkova iz borbenih djelovanja se dešava 1943. godine.

## Reference 
## Vanjski linkovi 
Kategorija:Američki tenkovi između dva svjetska rata
Kategorija:Američki tenkovi u Drugom svjetskom ratu